wickkiey/tamil-wikipedia-chunked huggingface dataset:
# இரத்தன் குமார் பௌமிக்கு

**இரத்தன் குமார் பௌமிக்கு** (*Ratan Kumar Bhowmik*) என்பவர் இந்தியாவைச் சேர்ந்த ஓர் அரசியல்வாதியாவார். இவரது தந்தையின் பெயர் இரமேசு சந்திர பௌமிக்கு என்பதாகும். மேற்குவங்காளத்திலுள்ள இரவீந்தரபாரதி பல்கலைக்கழகத்தில் இவர் முதுநிலை பட்டப்படிப்பை முடித்தார். இந்திய பொதுவுடைமைக் கட்சியின் (மார்க்சியம்) உறுப்பினராக திரிபுரா மாநில அரசியலில் இயங்கினார். கோமதி மாவட்டத்தில் உள்ள கக்ரபன்-சல்கர் தொகுதியில் வெற்றிபெற்று திரிபுரா சட்டமன்ற உறுப்பினராகத் தேர்ந்தெடுக்கப்பட்டார்.
# கெம்பாவி

**கெம்பாவி** (*Kembhavi*) என்பது இந்தியாவின் கர்நாடக மாநிலத்தின் வடக்கு பகுதியில் உள்ள ஒரு நகரமாகும். கர்நாடகாவின் யாதகிரி மாவட்டத்தின் சோராப்பூர் தாலுகாவில் இந்நகரம் அமைந்துள்ளது. இங்கு எண்கோண வடிவிலான ஒரு பழைய கிணறு உள்ளது. ஒற்றைக் கல்லால் ஆன ஒரு கல்லறையும் உள்ளது.
# கெம்பாவி

## மக்கள்தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கெம்பாவி நகரத்தின் மக்கள் தொகை 13077 ஆகும். இம்மக்கள் தொகையில் 6679 ஆண்களும் 6398 பெண்களும் இருந்தனர்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி கெம்பாவி கிராமத்தில் மொத்தம் 3086 குடும்பங்கள் வசித்தன. கிராமத்தின் மக்கள் தொகை 17346 ஆக இருந்தது. இம்மக்கள் தொகையில் 8808 ஆண்களும் 8538 பெண்களும் இருந்தனர்.  
அப்போது கெம்பாவி கிராமத்தில் 0-6 வயதுடைய குழந்தைகளின் எண்ணிக்கை 2809 ஆகும். இது கிராமத்தின் மொத்த மக்கள் தொகையில் 16.19% ஆகும். கெம்பாவி கிராமத்தின் சராசரி பாலின விகிதம் 969 ஆகும். இது கர்நாடக மாநில சராசரியான 973 என்பதை விடக்குறைவு. குழந்தை பாலின விகிதம் 906 ஆக இருந்தது. இது கர்நாடக சராசரியான 948 என்பதை விடக்குறைவு.  
கர்நாடகாவை விட கெம்பாவி கிராமம் குறைந்த எழுத்தறிவு விகிதத்தைக் கொண்டிருந்தது. 2011 ஆம் ஆண்டில், கெம்பாவி கிராமத்தின் எழுத்தறிவு விகிதம் 68.07% ஆக இருந்தது, இது கர்நாடகாவின் 75.36% என்பதை விடக்குறைவாகும். கெம்பாவியில் ஆண் எழுத்தறிவு விகிதம் 77.75% ஆகவும், பெண் எழுத்தறிவு விகிதம் 58.23% ஆகவும் இருந்தது.
# யாதுமாகி நின்றாய்

**யாதுமாகி நின்றாய்** (*YaadhumagiNindraai*) என்பது இந்தியாவில் 2020 ஆம் ஆண்டு வெளியான தமிழ் மொழித் திரைப்படமாகும். அரசியல்வாதி, நடன இயக்குனர் மற்றும் நடிகையுமான காயத்திரி ரகுராம் இத்திரைப்படத்தை இயக்கியுள்ளார். முக்கிய வேடத்திலும் நடித்துள்ளார். நடிகையாக வேண்டும் என்ற ஆசை கொண்ட பின்னணி நடனக் கலைஞரான தாமரையாக இவர் நடித்துள்ளார். படம் நீண்ட தாமதத்திற்குப் பிறகு சீ5 தளத்தில் வெளியிடப்பட்டது. யாதுமாகி நின்றாய் படம் காயத்திரி ரகுராமை இயக்குனராக அறிமுகப்படுத்தியது.
# யாதுமாகி நின்றாய்

## நடிகர்கள்

- தாமரையாக காயத்ரி ரகுராம்
- பிரசாத் குமார்
- சோபியாவாக சிந்து கிருட்டிணன்
- கணேசாக நிவாசு ஆதித்தன்
- லதா பாலகிருட்டிணன்
- அபிசேக் வினோத்து
# யாதுமாகி நின்றாய்

## வரவேற்பு

சினிமா எக்சுபிரசு பத்திரிகை படத்திற்கு ஐந்து நட்சத்திரங்களில் ஒன்றரை நட்சத்திரங்களை வழங்கியது. தீர்க்க முயற்சிக்க பல பிரச்சினைகள் இருந்தபோதிலும், இவை அனைத்திலிருந்தும் நாம் பெறுவது பெண்ணின் போராட்டங்களின் வெளிப்புறக் காட்சி மற்றும் தட்டையான குரலை மட்டுமே" என்று விமர்சனமும் எழுதியது. தினமலர் பத்திரிகை படத்திற்கு ஐந்திற்கு 2.5 மதிப்பீட்டை வழங்கியது.
# வேல்புலா சரயு

**வேல்புலா சரயு** (*VelpulaSarayu*) இந்தியாவின் தெலுங்கானா மாநிலத்தைச் சேர்ந்த ஒரு சதுரங்க வீராங்கனையாவார். 2006 ஆம் ஆண்டு சனவரி மாதம் முதல் தேதியன்று வாராங்கல் நகரத்தில் இவர் பிறந்தார். 10 வயதிலிருந்து இவர் சதுரங்கம் விளையாடி வருகிறார். 2019 ஆம் ஆண்டு நடைபெற்ற சதுரங்கப் போட்டியில் 13 வயதுக்கு உட்பட்டோர் பிரிவில் வெற்றி பெற்று வாகையாளர் ஆனார். 2024 ஆம் ஆண்டு நடைபெற்ற 38ஆவது தேசிய இளையோர் பெண்கள் சதுரங்க வாகையாளர் போட்டியில் விளையாடி இரண்டாம் இடத்தைப் பிடித்தார். 2023 ஆம் ஆண்டு நடைபெற்ற தேசிய 17 வயதுக்குட்பட்ட பெண்கள் சதுரங்கப் போட்டியிலும் இரண்டாம் இடத்தைப் பிடித்தார். பிடே அமைப்பு 2025 ஆம் ஆண்டில் இவருக்கு பன்னாட்டுப் பெண் சதுரங்க மாசுட்டர் பட்டத்தை வழங்கியது..
# துவாங்கு அப்துல் ரகுமான் சாலை

**துவாங்கு அப்துல் ரகுமான் சாலை** எனும் **பத்து ரோட்** (ஆங்கிலம்: *Batu Road*; *Jalan TAR*); (மலாய்: *Jalan Tuanku Abdul Rahman*) என்பது மலேசியா, கோலாலம்பூர் மாநகரில் உள்ள பெரிய ஒருவழிச்சாலை ஆகும்.  
நெகிரி செம்பிலான் மாநிலத்தைச் சேர்ந்த முதல் மலேசிய அரசர், துவாங்கு அப்துல் ரகுமான் அவர்களின் நினைவாக இந்தச் சாலைக்குப் பெயரிடப்பட்டது. இந்தச் சாலை கோலாலம்பூரின் வணிக மாவட்டத்தில் அமைந்துள்ளது; மற்றும் மெர்டேக்கா சதுக்கம்; மஸ்ஜித் இந்தியா சாலைக்கு *(Jalan Masjid India)* அருகிலும் உள்ளது.  
மத்திய கோலாலம்பூரில் உள்ள மிகப் பழைமையான சாலைகளில் இதுவும் ஒன்றாகும். ஏறக்குறைய 100 ஆண்டுகளுக்கு முந்தைய இந்தச் சாலை, மலேசிய நாட்டின் தொடக்கக் காலக் கடைவல வளாகங்களைக் கொண்ட சாலைகளில் ஒன்றாகும். இந்தச் சாலையில் உள்ள பெரும்பாலான கட்டிடங்கள் 1912-ஆம் ஆண்டில் கட்டப்பட்டவை என அறியப்படுகிறது.
# துவாங்கு அப்துல் ரகுமான் சாலை

## சாலை மாற்றுவழிகளின் பட்டியல்

| குறிப்புகள் |  |  |
| --- | --- | --- |
| **வடக்கு**
**கெந்திங் கிள்ளான்-பகாங் நெடுஞ்சாலை**
**பகாங் சாலை**
துன் ரசாக் சாலை
(KLMRR 1)
செதாபாக்
குவாந்தான் |  |  |
| **<span> பகாங் சாலை</span>** |  |  |
| **சௌக்கிட்** | **கிழக்கு**
'''ராஜா மூடா அப்துல் அசீஸ் சாலை
(Princes Road)'''
கம்போங் பாரு
செமாராக் சாலை
துன் ரசாக் சாலை
(KLMRR 1)
சௌக்கிட் நிலையம் | சந்திப்புகள் |
| **<span>துவாங்கு அப்துல் ரகுமான் சாலை</span>** |  |  |
| சௌக்கிட் சாலை | **மேற்கு**
**சௌக்கிட் சாலை**
ராஜா லாவுட் சாலை
ஈப்போ சாலை
செந்தூல்
**புத்ரா சாலை**
கோலாலம்பூர் பன்னாட்டு வணிக மையம் (PWTC)
புத்ரா பன்னாட்டு மைய எல்ஆர்டி நிலையம் | T- சந்திப்புகள் |
| ராஜா போட் சாலை | **கிழக்கு**
**ராஜா போட் சாலை**
பசார் ராஜா போட் (மார்க்கெட்) | T-சந்திப்புகள் |
| அஜி தைப் சாலை | **மேற்கு**
**அஜி தைப் சாலை**
பசார் அஜி தைப் | T-சந்திப்புகள் |
| ராஜா அலாங் சாலை | **கிழக்கு**
**ராஜா அலாங் சாலை (Jalan Perkins)**
கம்போங் பாரு | T- சந்திப்புகள் |
| செரி அமார் சாலை | **மேற்கு**
**செரி அமார் சாலை**  
**கிழக்கு**
'''டேவான் சுல்தான் சுலைமான் சாலை
(Jalan Stony)''' | சந்திப்புகள் |
| சுல்தான் இசுமாயில் சாலை | **கோலாலம்பூர் உள்வட்டச் சாலை**
**சுல்தான் இசுமாயில் சாலை (Jalan Treacher)**  
**மேற்கு**
ராஜா லாவுட் சாலை
கூச்சிங் சாலை
ஈப்போ
சுல்தான் இசுமாயில் எல்ஆர்டி நிலையம்  
**கிழக்கு**
மேடான் துவாங்கு நிலையம்
அம்பாங் சாலை
கோலாலம்பூர் மாநகர மையம்
பி. ராம்லி சாலை
புக்கிட் பிந்தாங் சாலை | சந்திப்புகள் |
| மாஜு சந்திப்பு |  |  |
| மேடான் துவாங்கு | **கிழக்கு**
**மேடான் துவாங்கு சாலை** | T-சந்திப்புகள் |
| டாங் வாங்கி | **டாங் வாங்கி சாலை (Jalan Campbell)**  
**மேற்கு**
ராஜா லாவுட் சாலை
கூச்சிங் சாலை
ஈப்போ
**(பேருந்துகள் மற்றும் வடகை வாகனங்களுக்கு மட்டும்)**  
**கிழக்கு**
அம்பாங் சாலை
சுல்தான் இசுமாயில் சாலை (IRR)
கேஎல்சிசி | சந்திப்புகள் |
| சோகோ வணிக வளாகம் *(முன்பு: சுலைமான் வளாகம்)* |  |  |
| இசபகான் சாலை | **மேற்கு**
'''இசபகான் சாலை
(Jalan Selat)'''
ராஜா லாவுட் சாலை
சோகோ வணிக வளாகம்
**பண்டாராயா எல்ஆர்டி நிலையம்**
**பேங்க் நெகாரா கொமுட்டர் நிலையம்** | T-சந்திப்புகள் |
| துவாங்கு அப்துல் ரகுமான் வளாகம் | கொலிசியம் திரையரங்குகள் |  |
| மலாக்கா சாலை | **கிழக்கு**
**மலாக்கா சாலை**
பசார் மஸ்ஜீத் இந்தியா
துன் பேராக் சாலை | T-சந்திப்புகள் |
| **<span>துவாங்கு அப்துல் ரகுமான் சாலை</span>** |  |  |
| **துன் பேராக் சாலை** | **துன் பேராக் சாலை**  
**மேற்கு**
கூச்சிங் சாலை (IRR)
பார்லிமென் சாலை
மெர்டேக்கா சதுக்கம்  
**கிழக்கு**
*மஸ்ஜித் ஜமெயிக் எல்ஆர்டி நிலையம்*
புடு சாலை
துன் தான் செங் லோக் சாலை | சந்திப்புகள் |
| **<span> ராஜா சாலை</span>** |  |  |
| **தெற்கு**
**ராஜா சாலை**
மெர்டேக்கா சதுக்கம்
சுல்தான் அப்துல் சமாட் கட்டடம்
மலேசிய வரலாற்று அருங்காட்சியகம்
டாயாபூமி வளாகம்
சுல்தான் இசாமுடின் சாலை | **குறிப்பு:**
**வார இறுதி நாட்களில் மாலை 7:00 மணி முதல் காலை 5:00 மணி வரை போக்குவரத்திற்கு மூடப்படும்.**
**சிறப்பு நிகழ்வுகள் காரணமாக போக்குவரத்திற்கு மூடப்படும்.** | } |
# துவாங்கு அப்துல் ரகுமான் சாலை

## காட்சியகம்

**துவாங்கு அப்துல் ரகுமான் சாலையின் காட்சிப் படங்கள்:**
# சந்திரபாகா ஆறு, மகாராட்டிரம்

**சந்திரபாகா ஆறு** (*Chandrabhaga*) இந்தியாவின் மகாராட்டிர மாநிலத்திலுள்ள அமராவதி மாவட்டத்தில் உள்ள முக்கிய ஆறுகளில் சந்திரபாகா ஆறும் ஒன்றாகும். பூர்ணா ஆற்றின் துணை ஆறாக, தப்தி-பூர்ணா ஆற்று அமைப்பின் ஒரு பகுதியாக சந்திரபாகா ஆறு உள்ளது.  
சந்திரபாகா ஆற்றின் பிரதான நீரோடை சிக்கல்தாரா மலைகளில் உள்ள வைரத் பீடபூமியில் இருந்து கீழே பாய்கிறது. சிக்கல்தாரா மற்றும் கவில்கர் பீடபூமிகளின் தெற்கு சரிவுகளில் கிழக்கு நோக்கிச் செல்கிறது. பள்ளத்தாக்கிலிருந்து வெளியேறும் போது ஆற்றின் மீது சந்திரபாகா அணை கட்டப்பட்டுள்ளது. ஆறு அணையிலிருந்து தெற்கு நோக்கித் திரும்பி, தர்யாபூர் நகரம் வழியாகச் சென்று, அமராவதி மற்றும் அகோலா மாவட்டத்தின் எல்லையில் பூர்ணா நதியுடன் கலக்கிறது. புலேசுவரி ஆறு சந்திரபாகா நதியின் ஒரு முக்கிய துணை ஆறாகும். இது தர்யாபூருக்கு முன்பு சந்திரபாகா ஆற்றைச் சந்திக்கிறது. அச்சல்பூர் மற்றும் பரத்வாடா வழியாகப் பாயும் சபன் மற்றும் பிச்சான் ஆறுகள் பிற வளமான நீரோடைகளாகும். புகழ்பெற்ற விதோபா கோயில் அமைந்துள்ள பந்தர்பூர் வழியாகவும் செல்கிறது.
# சந்திரபாகா அணை

**சந்திரபாகா அணை** (*Chandrabhaga Dam*) என்பது இந்தியாவின் மகாராட்டிரா மாநிலத்தில் உள்ள அமராவதி மாவட்டத்தில் சந்திரபாகா ஆற்றின் மீது கட்டப்பட்டுள்ளது. இது மண், கல் போன்ற இயற்கை பொருட்களைக் கொண்டு கட்டப்பட்ட அணையாகும். இந்த அணையின் கொள்ளளவு 708 மில்லியன் கன அடி ஆகும்.
# சந்திரபாகா அணை

## விவரக்குறிப்புகள்

அணையின் மிகத் தாழ்வான அடித்தளத்திலிருந்து இதன் உயரம் 44.7 மீட்டர் (147 அடி) ஆகும். அதே சமயம் அணையின் நீளம் 1573 மீட்டர் (5161 அடி) ஆகும். இதன் கொள்ளளவு 2952 கன கிலோமீட்டர் (708 கன மில்லியன்) ஆகும். அணையின் மொத்த சேமிப்புத் திறன் 41,427.00 கன கிலோமீட்டர் (9,938.87 கன மில்லியன்) ஆகும்.
# சந்திரபாகா அணை

## நோக்கம்

- பாசனம்
- நீர் மின்சாரம்
- நீர் வழங்கல்
# இயேர்மலா

**இயேர்மலா** (*Yermala*) என்பது இந்தியாவின் மகாராட்டிர மாநிலத்தின் மராத்வாடா கோட்டத்திலுள்ள தாராசிவா மாவட்டத்தின் கலம்பு தாலுகாவில் இருக்கும் ஒரு கிராமம் ஆகும்.
# இயேர்மலா

## புவியியல்

இயேர்மலா கிராமம் 1,998 எக்டேர் (தோராயமாக 4,937 ஏக்கர்) புவியியல் பரப்பளவைக் கொண்டுள்ளது.  
பார்சி சாலையில், தாலுகா தலைமையகம் கலம்பிலிருந்து சுமார் 21–25 கி.மீ தொலைவிலும், மாவட்டத் தலைமையகம் உசுமானாபாத்திலிருந்து வடக்கே 34–40 கி.மீ தொலைவிலும் அமைந்துள்ளது.  
மாநிலத் தலைநகரான மும்பை இங்கிருந்து 380 கிமீ தொலைவில் உள்ளது.  
இயேர்மலா கிராமத்தின் அஞ்சல் குறியீட்டு எண் 413525. ஆகும்.
# இரவீந்திர பி. பாபட்

**இரவீந்திர பி பாபட்டு** (*Ravindra B.Bapat*) என்பவர் இந்தியாவைச் சேர்ந்த ஒரு கணிதவியலாளர் ஆவார். நிகழ்தகவுக் கோட்பாட்டில் உள்ள பாபட்டு-பெக் தேற்றம் தொடர்பாக அறியப்படுகிறார்.
# இரவீந்திர பி. பாபட்

## கல்வி

மும்பை பல்கலைக்கழகத்தில் இளங்கலைப் பட்டம் பெற்றார். பின்னர் புது தில்லியில் உள்ள இந்திய புள்ளியியல் நிறுவனத்தில் முதுகலை அறிவியல் பட்டம் பெற்றார். பிறகு 1981 ஆம் ஆண்டு சிகாகோவில் உள்ள இல்லினாய்சு பல்கலைக்கழகத்தில் முனைவர் பட்டம் பெற்றார். இவருடைய ஆராய்ச்சி செயல்பாடுகளில், அணி ஏற்றத்தாழ்வுகள், வரைபடக் கோட்பாட்டில் அணி, பொதுமைப்படுத்தப்பட்ட தலைகீழ் மற்றும் அணி பகுப்பாய்வு ஆகியவை முக்கிய பங்களிப்புகள் ஆகும்.
# இரவீந்திர பி. பாபட்

## தொழில்

புகழ்பெற்ற பத்திரிகைகளில் ஏராளமான ஆராய்ச்சிக் கட்டுரைகளை எழுதியுள்ளதோடு பாபட்டு இந்துசுத்தான் புத்தக நிறுவனம் ஸ்பிரிங்கர்
மறறும் கேம்பிரிச்சு பல்கலைக்கழக அச்சகம் ஆகியவற்றால் வெளியிடப்பட்ட நேரியல் இயற்கணிதம் குறித்த புத்தகங்களை எழுதியுள்ளார். மின்னணு இதழ் மற்றும் உண்மையான இயற்கணிதம், இந்திய இதழான தூய மற்றும் பயன்பாட்டு கணிதவியலின் கேரள கணித சங்க புல்லட்டின் மற்றும் நேரியல் மற்றும் பல நேரியல் இயற்கணிதம் ஆகியவற்றின் ஆசிரியர் குழுக்களில் பணியாற்றியுள்ளார். கணித ஒலிம்பியாடு போட்டிக்கான தேசிய ஒருங்கிணைப்பாளராகவும், 2007 முதல் 2011 ஆம் ஆண்டு வரை தில்லி மையத்தில் உள்ள இந்திய புள்ளிவிவர நிறுவனத்தின் தலைவராகவும் இருந்தார்.  
இந்தியாவின் அசோகா பல்கலைக்கழகத்தில் கணிதத்துறையில், வருகை தரும் பேராசிரியராக உள்ளார். மேலும் இவர் 2007 முதல் 2008 வரை இந்திய கணித சங்கத்தின் தலைவராகவும் பதவி வகித்துள்ளார்.
# இரவீந்திர பி. பாபட்

## உதவித்தொகைகள் மற்றும் விருதுகள்

- ஜே.சி. போசு ஆதரவு ஊதியம் (2009)
- இந்திய அறிவியல் கழகத்தின் ஆதரவு ஊதியம் (2000)
# இரவீந்திர பி. பாபட்

## புத்தகங்கள்

- பாபட் ஆர்.பி. (1993) நேரியல் இயற்கணிதம் மற்றம் நேரியல் மாதிரிகள் இசுபிரிங்கர்
- குண்டுக்குறியிட்ட வரிசையின் உறுப்பினர்.
- பாபட் ஆர்.பி.டி. இ.எஸ் ராகவன் (2009) எதிர்மறை அல்லாத அணிகள் மற்றும் பயன்பாடுகள் கேம்பிரிட்சு பல்கலைக்கழக அச்சகம்.
- பாபட் ஆர்.பி. (2010)வரைபடங்கள் மற்றும் அணிகள் இசுபிரிங்கர்.
- நியாோகி எசு.கே. அருப் குமார் தாசு ஆர்.பி.பாபட் (2009) வடிவமைப்பு கணக்கீடு மற்றும் நிகழ் நிரல் உலக அறிவியல் பதிப்பக தனியுரிமை.
# கந்தையா ஆனந்தநடேசன்

**கந்தையா ஆனந்தநடேசன்** (*Kandiah Anandanadesan*, 1961 -16 ஏப்ரல் 2020) என்பவர் இலங்கை-பிரித்தானிய மிருதங்க ஆசிரியர் ஆவார்.  
கந்தையா 1961 ஆம் ஆண்டு இலங்கையின் வட மாகாணத்தின் யாழ்ப்பாணத்தில் உள்ள தெல்லிப்பழையில் பிறந்தார். இவர் யூனியன் கல்லூரியிலும், மகாஜன கல்லூரியிலும் பயின்றார். குரு கே. பி. சின்னராஜாவிடம் மிருதங்கம் வாசிக்கக் கற்றுக்கொண்டார். இவரது தந்தை யூனியன் கல்லூரியில் ஆசிரியராகப் பணியாற்றினார், அதே நேரத்தில் இவரது தாயார் மகாஜன கல்லூரியில் பணிபுரிந்து பள்ளி ஆசிரியராக இருந்தார். இவர் கருநாடக இசைக் கலைஞராக திகழ்ந்தார். 1980 களில் இலண்டனுக்கு குடிபெயர்ந்தார். மிருதங்கம் மட்டுமல்லாமல், கடம், கஞ்சிரா, மோர்சிங், தவில் உள்ளிட்ட பிற முக்கிய பாரம்பரிய கருநாடக தாள இசைக் கருவிகளையும் தன் மாணவர்களுக்குக் கற்றுக் கொடுத்தார்.
# பசறிச்சேனை

<templatestyles src="Module:Infobox/styles.css"></templatestyles>
**பசறிச்சேனை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 5 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இது ஒரு கடற்கரைக் கிராமம் ஆகும்.
# நறுமண அரிசி

**நறுமண அரிசி** *(Aromatic rice)* என்பது; அரிசியின் முக்கிய வகைகளில் ஒன்றாகும். இது நடுத்தரம் முதல் நீண்ட தானிய அரிசி வரையில். இது 2-அசிடைல்-1-பைரோலின் என்ற வேதியியல் கலவையால் ஏற்படும் அதன் கொட்டையின் நறுமணம் மற்றும் சுவைக்கு பெயர் பெற்றது. நறுமண அரிசி வகைகளில் அம்பேமொகர், பாசுமதி, மல்லிகை அரிசி, இராதுனிபகல், சோனா மசூரி, டெக்சுமதி, துலைப் பஞ்சி, துலசி மாலா, வெகானி, கலிசீரகம், சினிகுரா, கோபிந்தோபாக் அரிசி, காளி மூச் மற்றும் காட்டு பெக்கன் அரிசி ஆகியவை அடங்கும். சமைக்கும்போது, கோபிந்தோபாக் அரிசியைத் தவிர மற்ற தானியங்கள் இலகுவான மற்றும் பஞ்சுபோன்ற அமைப்பைக் கொண்டிருக்கும், இது அமைப்பில் ஒட்டும் தன்மை கொண்டது.  
BADH2 மரபணுவில் ஏற்படும் செயல்பாட்டு இழப்பு பிறழ்வு காரணமாக, நறுமண அரிசி வழக்கத்தை விட அதிகமாக 2-அசிடைல்-1-பைரோலினை உற்பத்தி செய்கிறது. BADH2 பிறழ்வை வழக்கமான இனப்பெருக்கம் மூலம் மாற்றலாம்; இது ஒரு பின்னடைவு பண்பு ஆகும். சாதாரண அரிசியிலும் இதேபோன்ற பிறழ்வைத் தூண்டுவதற்கு மரபணு திருத்தத்தைப் பயன்படுத்தலாம், மற்ற பண்புகளைப் பாதிக்காமல் அவற்றை நறுமணமுள்ளதாக மாற்றலாம்.  
நறுமண அரிசியின் சாகுபடி பிரிவானது இந்திய துணைக் கண்டத்தில் சுமார் 2400–4000 ஆண்டுகளுக்கு முன்பு தோன்றியது, புதிதாக அறிமுகப்படுத்தப்பட்ட சபோனிகா அரிசி (BADH2 பிறழ்வைச் சுமந்து செல்லும்) மற்றும் உள்ளூர் ஆசு (நெல்) அரிசியின் கலவையிலிருந்து. சாகுபடி பிரிவின் அனைத்து உறுப்புகளும் மணம் கொண்டது அல்ல. நறுமண பிரிவு என்பது சபோனிகா துணை இனத்தின் ஒரு பகுதியாகக் கருதப்படுகிறது.
# நறுமண அரிசி

## உருவாக்கம்

இந்தியத் துணைக் கண்டத்தின் அசல் பயிரான **ஆசு அரிசி** *(aus)* வகை, ஒரு நறுமண அரிசி ஆகும், இது சுமார் 4500 ஆண்டுகளுக்கு முன்பு மலைப்பகுதிகளில் பழமையான பழங்குடியினரால் வளர்க்கப்பட்டது. பின்னர் இந்தியாவிற்கு வந்த சீன ஜப்போனிகா அரிசி, காட்டு ஆசு அரிசியிலிருந்து (wild aus rice) பசுங்கனிகம் மற்றும் அணு மரபணுவைப் பெற்றது, இதன் விளைவாக கலப்பினங்கள் நறுமணக் குழுவை உருவாக்கின. ஆசிய வகை நறுமண அரிசி (நெல்) தொடர்பான பல்வேறு விசாரணைகளின் தொடர்புகளைக் கருத்தில் கொண்டு, செய்ப்பூர் வழியாக இந்த சிறிய ஆனால் குறிப்பிடத்தக்க நறுமண அரிசியின் தோற்றம் மற்றும் பரிணாம வளர்ச்சிக்கான இடமாகக் கருதப்படுகிறது.
# சையத் இக்பால் அசுனைன்

**சையத் இக்பால் அசுனைன்** (*Syed Iqbal Hasnain*) என்பவர் இந்தியாவைச் சேர்ந்த பனிப்பாறை ஆராய்ச்சியாளர் ஆவார். எழுத்தாளர், கல்வியாளர், சிக்கிம் அரசாங்கத்தின் பனிப்பாறை மற்றும் காலநிலை மாற்ற ஆணையத்தின் தலைவர் என பன்முகங்களுடன் அறியப்படுகிறார். கோழிக்கோடு பல்கலைக்கழகத்தின் துணைவேந்தராக இருந்தார். கருப்பு கார்பன் மற்றும் அடிவளிமண்டல ஓசோனின் உலகளாவிய மதிப்பீட்டிற்கான ஐக்கிய நாடுகளின் சுற்றுச்சூழல் திட்டக் குழுவின் உறுப்பினராகவும் இருந்தார். இந்தியாவில் பனிப்பாறை அறிவியலை முன்னேற்றுவதில் ஆற்றிய பங்களிப்பிற்காக 2009 ஆம் ஆண்டு இவருக்கு பத்மசிறீ விருது வழங்கப்பட்டது. தி இந்து பிசினசுலைன், டவுன் டு எர்த் மற்றும் தி எகனாமிக் டைம்சு ஆகிய இதழ்களிலும் பங்களித்துள்ளார்.  
2002 மற்றும் 2006 ஆம் ஆண்டுகளுக்கு இடையில், அசுனைன் இந்தியாவின் கோழிக்கோடு பல்கலைக்கழகத்தின் துணைவேந்தராக (தலைவராக) பணியாற்றினார். முன்னதாக, இவர் சவகர்லால் நேரு பல்கலைக்கழகத்தில் பனிப்பாறையியல் பேராசிரியராகப் பணியாற்றினார். அங்கு முதுகலை ஆராய்ச்சி மட்டத்தில் பனிப்பாறை அறிவியலை ஒரு பாடமாக அறிமுகப்படுத்தினார்.
# சையத் இக்பால் அசுனைன்

## புத்தகங்கள்

-
-
-
# கடப்பூர்

**கடப்பூர்** *(Kadappoor)* என்பது இந்தியாவின் தென் மாநிலமான கேரளத்தின் கோட்டயம் மாவட்டத்தில் உள்ள ஒரு கிராமம் ஆகும்.
இது ஏட்டுமானூர் -பாலா சாலையிலிருந்து, 3 கி.மீ. தொலைவிலும், கொச்சின்-கோட்டயம் சாலையிலிருந்து, 5 கி.மீ. தொலைவிலும் மற்றும் காேட்டயம் நகரத்திலிருந்து 18 கி.மீ. தொலைவிலும் அமைந்துள்ளது.
# கடப்பூர்

## பொருளாதாரம்

கடப்பூர் கிராமத்தில் நெல், இரப்பர் மற்றும் பிற விவசாய பொருட்கள் விளைவிக்கப் படுகின்றன. கிராமத்திற்கு அருகில் கட்டாச்சிராதோடு என்ற சிறிய ஆறு பாய்கிறது. அந்த ஆறானது மீனச்சில் ஆற்றுடன் இணைந்துவிடுகிறது.
# கடப்பூர்

## நிர்வாகம்

கானக்கரி ஊராட்சியில் அமைந்துள்ள இந்த கிராமமானது கடுத்துருத்தி சட்டமன்றத் தொகுதிக்கு உட்பட்டதாகும். மற்றும் கூடலூர், வேம்பள்ளி, கட்டச்சிரா மற்றும் கிளாமட்டம் ஆகியவை அருகிலுள்ள கிராமங்கள் ஆகும்.
# சங்கமன்கண்டி

<templatestyles src="Module:Infobox/styles.css"></templatestyles>
**சங்கமன்கண்டி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடக்கே சுமார் 20 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இது ஒரு கடற்கரைக் கிராமம் ஆகும். இலங்கையின் கிழக்கு முனையான சங்கமன் கண்டி முனை அமைந்துள்ள கிராமம் இதுவாகும்.
# ஹிதாயாபுரம்

<templatestyles src="Module:Infobox/styles.css"></templatestyles>
**ஹிதாயாபுரம்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குக் கிழக்கே சுமார் 2 கிலோமீட்டர் தூரத்தில் அமைந்துள்ளது. இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது. இது ஒரு கடற்கரைக் கிராமம் ஆகும்.
# பெ. கமலாம்பாள்

**பி. கமலாம்பாள்** (*P. Kamalambal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் காஞ்சிபுரம் மாவட்டம் காஞ்சிபுரம் நகரசைச் சேர்ந்தவர். இவர் 10ஆம் வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் காஞ்சிபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கரகார் கணவாய்

**கரகார் கணவாய்** (*Karakar Pass*) என்பது இந்து குஃசு மலைத்தொடரில் உள்ள ஒரு மலைப்பாதையாகும். பாக்கித்தானின் கைபர் பக்துன்வா மாகாணத்தில் உள்ள சுவாத்து மாவட்டத்தையும் புனேர் மாவட்டத்தையும் இப்பாதை இணைக்கிறது. கணவாயின் உச்சியில் இருந்து, புனேர் பள்ளத்தாக்கைக் காணலாம்.  
1586 ஆம் ஆண்டு பிப்ரவரி மாதத்தில் இந்தக் கணவாயில்தான், கலு கான் தலைமையிலான யூசுப்சாய் லசுக்கரால், அவர்களின் தளபதி பீர்பால் உட்பட சுமார் 8,000 முதல் 50,000 முகலாய வீரர்கள் கொல்லப்பட்டனர். இது முதலாம் அக்பர் ஆட்சிக் காலத்தில் முகலாய இராணுவம் சந்தித்த மிகப்பெரிய பேரழிவாகும்.  
பிர் பாபாவிலிருந்து பரிகோட்டு வரையிலான 45 கி.மீ நீளமுள்ள சாலை, எலும் கர் மலை வழியாகச் சென்று, முதிர்ந்த பைன் காடுகள் வழியாக உயர்ந்து, கரகார் கணவாய் வரை செல்கிறது.
# கனகர் கிராமம்

**கனகர் கிராமம்** (முன்னர் **சமுலஞ்சேனை**) என்பது இலங்கையில் கிழக்கு மாகாணத்தின் அம்பாறை மாவட்டத்தில் 60-ஆம் மைல் கட்டையில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடக்கே சுமார் 8 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இது ஒரு கடற்கரைக் கிராமம் ஆகும்.
# கனகர் கிராமம்

## வரலாறு

*சமுலஞ்சேனை* என்ற பெயரோடு இருந்த இந்த விவசாயக் கிராமத்தில், தேசிய வீடமைப்பு அதிகார சபை "30 வீட்டுத்திட்டத்தை" அறிமுகப்படுத்திய போது, 1981 இல் மட்டக்களப்பு மாவட்ட முன்னாள் அமைச்சரும், நாடாளுமன்ற உறுப்பினருமான எம். கனகரத்தினத்தின் முயற்சியால் இங்கு வாழ்ந்த 30 குடும்பங்களுக்கு கடனடிப்படையிலான வீடுகள் வழங்கப்பட்டது. சமுலஞ்சேனை என்ற பெயர் *கனகர் கிராமம்* என மாற்றப்பட்டது. இவ்வூரில் 1960 – 1990 காலப் பகுதியில் இங்கு குடியிருந்த ஏறத்தாழ 278 குடும்பங்கள் வேளாண்மைத் தொழிலை மேற்கொண்டு வந்தனர். 1990 போர்ச் சூழ்நிலையால், இவர்கள் இடம்பெயர்ந்து வெளிப்பிரதேசங்களில் அகதிகளாக வாழ்ந்து வந்த நிலையில், 2009 இல் ஈழப்போர் நிறைவடைந்ததும், கனகர் கிராம மக்கள் நில மீட்புப் போராட்டத்தை நடத்தி வந்தனர்.
# அமெரிக்காவின் வெப்பநிலை உச்சநிலைகள்

**அமெரிக்காவின் வெப்பநிலை உச்சநிலைகள்** (*United States temperature extremes*) 1913 ஆம் ஆண்டு கலிபோர்னியாவின் சாவுப் பள்ளத்தாக்கில் 134 °பாரங்கீட்டு (56.7 °செல்சியசு) வெப்பநிலையும் 1971 ஆம் ஆண்டு அலாசுகாவின் பிராசுபெக்ட்டு கிரீக் பகுதியில் பதிவு செய்யப்பட்ட −79.8 °பாரங்கீட்டு (−62.1 °செல்சியசு) வெப்பநிலை என்பது உச்சநிலையாக இருக்கிறது.  
24 மணி நேர காலத்தில் ஒரே இடத்தில் பதிவான மிகப்பெரிய வெப்பநிலை மாற்றம் 1972 ஆம் ஆண்டு சனவரி மாதம் 15 ஆம் தேதியன்று மொன்ட்டானா மாநிலத்தின் லோமாவில் நிகழ்ந்தது. அப்போது வெப்பநிலை −54 என்ற வெப்பநிலையிலிருந்து 49 °பாரங்கீட்டு (−47.8 முதல் 9.4 °செல்சியசு) என்ற வெப்பநிலைக்கு உயர்ந்தது.  
சினூக்கு வகை காற்றுக்கு ஆளாகக்கூடிய வட அமெரிக்க காலநிலைகளில் மிகவும் வியத்தகு வெப்பநிலை மாற்றங்கள் நிகழ்கின்றன. எடுத்துக்காட்டாக, தெற்கு தகோட்டாவின் சிபியர்பிசு நகரத்தில் 49 °பாரங்கீட்டு (27.2 °செல்சியசு) என்ற மிகப்பெரிய 2 நிமிட வெப்பநிலை மாற்றம் ஏற்பட்டது, இது −4 என்ற அளவிலிருந்து 45 °பாரங்கீட்டு (−20.0 முதல் 7.2 °செல்சியசு) ஆக உயர்ந்துள்ளது..  
அமெரிக்க மாநிலங்களில், அவாய் தீவில் மிகக் குறைந்த அதிகபட்ச வெப்பநிலை 98 °பாரங்கீட்டு (36.7 °செல்சியசு) மற்றும் அதிகபட்ச குறைந்தபட்ச வெப்பநிலை 12.0 °பாரங்கீட்டு (−11.1 °செல்சியசு) ஆகும். அவாய் போன்ற வெப்பமண்டல கடல் தீவு இடங்கள் பெரும்பாலும் மிகக் குறைந்த வெப்பநிலை வரம்புகளைக் கொண்டுள்ளன. அவாயில் மிகக் குறைந்த வெப்பநிலை பதிவு செய்யப்பட்ட உயரமான மலை உள்ளது. தட்டையான வெப்பமண்டல கடல் தீவுகள் சிறிய வரம்புகளைக் கொண்டுள்ளன. சில சமயங்களில் வடக்கு மரியானா தீவுகளைப் போல மிகக் குறைந்த வித்தியாசத்துடன், 35 °பாரங்கீட்டு (19.4 °செல்சியசு) வெப்பநிலை வரம்பு அதாவது 62 °பாரங்கீட்டு (16.7 °செல்சியசு) மற்றும் 97 °பாரங்கீட்டு (36.1 °செல்சியசு) வெப்பநிலைக்கு இடையிலான வெப்பநிலை இருக்கும்.
# தேவரகோட்டா

## புவியியல்

தேவரகோட்டா 11 மீ (36 அடி) உயரத்தில் உள்ளது. இந்த கிராமம் மாவட்ட தலைமையகமான மச்சிலிப்பட்டினத்திலிருந்து மேற்கே 22 கி.மீ (14 மைல்) கண்டசாலாவிலிருந்து 3 கி.மீ (1.9 மைல் தொலைவில் அமைந்துள்ளது.
# தேவரகோட்டா

## மக்கள்தொகை

2011 ஆம் ஆண்டு இந்திய மக்கள் தொகைக் கணக்கெடுப்பின்படி 483 வீடுகளில் 1,573 பேர் வசித்தனர். இதில் 803 பேர் ஆண்கள் பெண்கள் 770 பேர் ஆவர்
# கணியாபுரம்

**கணியாபுரம்** (*Kaniyapuram*) என்பது கேரளத்தின் தலைநகரான திருவனந்தபுரத்தின் ஒரு புறநகர் பகுதியாகும். திருவனந்தபுரம் பெருநகரப் பகுதியின் குடியிருப்பும், தகவல் தொழில்நுட்பப் பகுதியாக உள்ள இது, திருவனந்தபுரத்தில் இருந்து தொலைவில் உள்ளது. கணியாபுரம் பகுதியின் முக்கியப் பகுதி கழக்கூட்டம் மற்றும் பள்ளிப்புரம் சி.பி.ஆர்.எப் தளத்திற்கு இடையே தே. நெ-66 இல் அமைந்துள்ளது. கணியாபுரம் வட்டாரம் (கணியாபுரம் பிரதேசம்) ஒரு பரந்த பகுதியாக விரிவடைந்து வருகிறது. இதன் கிழக்கில் ஆண்டூர்கோணம், மேற்கில் பார்வதி புத்தனாறு, தெற்கில் வெட்டுரோடு, வடக்கில் பள்ளிப்புரம் (சிஆர்பிஎஃப் தளம்) ஆகியவை உள்ளன. கணியாபுரம் நகரம் ஆண்டூர்கோணம் ஊராட்சிக்கு உட்பட்டது. இருப்பினும் ஆண்டூர்கோணம் இதன் கிழக்கே தொலைவில் உள்ள ஒரு கிராமமாக உள்ளது. கனியாபுரத்தின் முக்கிய நகர் பகுதியாக ஆலும்மூடு சந்திப்பு உள்ளது.
# கணியாபுரம்

## பொருளாதாரம்

திருவனந்தபுரம் மாவட்டத்தில் வேகமாக வளர்ந்து வரும் நகரங்களில் கணியாபுரம் ஒன்றாகும். இடதுபுறத்தில் வரவிருக்கும் டெக்னோசிட்டி மற்றும் வலதுபுறத்தில் டெக்னோபார்க், இவை இரண்டும் நகரத்தில் இருந்து 2&nbsp;கி.மீ. தொலைவில் உள்ளன. தேசிய நெடுஞ்சாலை (NH66) கணியாபுரம் வழியாகச் சென்று நகரத்தை இரண்டாகப் பிரிக்கிறது. கணியாபுரத்தின் முக்கிய அம்சங்களாக தேசிய நெடுஞ்சாலையில் உள்ள பேருந்து நிலையம் மற்றும் தொடருந்து நிலையம் ஆகும். இவை ஒன்றுக்கொன்று மிக அருகில் அமைந்துள்ளன. திருவனந்தபுரம் மற்றும் கொல்லம் நகரங்களைத் தவிர இந்த அம்சம் உள்ள வேறு எந்த இடமும் கேரளத்தில் இல்லை. கே.அ.போ.க ( கேரள அரசு சாலைப் போக்குவரத்துக் கழகம் ) பேருந்து பணிமனையில் சுமார் 40 பேருந்துகள் உள்ளன, அவை கணியாபுரத்தில் இருந்து புறப்பட்டு / நிறுத்தப்படுகின்றன. துரதிர்ஷ்டவசமாக, கணியாபுரம் தொடருந்து நிலையத்தில் ஒரு சில தொடருந்துகள் மட்டுமே நிற்கின்றன, இருப்பினும் சில விரைவுத் தொடருந்துகளை இங்கு நிறுத்த முயற்சிகள் மேற்கொள்ளப்படுகின்றன. அரசு நிறுவனங்கள், வணிக இடங்கள், டெக்னோபார்க், பவர் கிரிட், சி.பி.ஆர்.எப் தளம், கே.ஐ.என்.எப்.ஆர்.ஏ பூங்கா, எல்.என்.சி.பி.இ, பல்கலைக்கழக வளாகம், மரியன் பொறியியல் கல்லூரி, செயிண்ட் சேவியர் கல்லூரி, ஆசிரியர் கல்வியியல் கல்லூரி மற்றும் ஏராளமான பள்ளிகள் உள்ளிட்ட கல்வி நிறுவனங்களுக்கு அருகாமையில் இருப்பது கணியாபுரத்தை மாநில வரைபடத்தில் இடம் பெறச் செய்துள்ளது. தற்போது திருவனந்தபுரம் நகரைச் சுற்றியுள்ள மிகவும் வளர்ந்து வரும் பகுதிகளில் கணியாபுரம் பகுதியும் ஒன்றாகும்.
# கணியாபுரம்

## வரலாறு

"கணியாபுரம்" என்ற பெயர் "கணியன் புரம் - கணியர்களின் / கணகரின் களம் - சோதிடர்கள்" அல்லது " கணியர் புரம் - கணியர்களின் இடம் - கோயில் கலை வடிவமான கணியார் காளியின் ஆதரவாளர்கள்" அல்லது "கணிகை புரம் (கணிகையர்களின் இடம் - வேசிகள்") என்ற சொற்களிலிருந்து வந்ததாக நம்பப்படுகிறது. <sup>&#x5B; *<span title="This claim needs references to reliable sources. (August 2010)">மேற்கோள் தேவை</span>* &#x5D;</sup>  
லப்பைகள் கணியாபுரத்தின் மிக முக்கியமான குலங்களில் ஒன்றாகும். ஆவணப்படுத்தப்பட்ட வரலாற்றின்படி, லப்பைகள் 1650-களின் முற்பகுதியில் தமிழ்நாட்டிலிருந்து கேரளத்திற்கு குடிபெயர்ந்தனர். அவர்கள் 1650-களின் முற்பகுதியில் கணியாபுரத்தில் குடியேறி கணியாபுரத்தில் வணிகர்களாக தங்களை நிலைநிறுத்திக் கொண்டதாக நம்பப்படுகிறது. வெற்றிகரமான வணிகர்களாக இருந்த அவர்கள் அண்மைக் காலம் வரை கணியாபுரத்தில் கிட்டத்தட்ட அனைத்து வணிகங்களையும் நடத்தினர்.  
கணியாபுரச் சமூகத்திற்கு லப்பைக்கள் அளித்த முக்கிய பங்களிப்பு என்றால் அது, கணியாபுரத்தில் முஸ்லிம் உயர்நிலைப் பள்ளியை நிறுவியதாகும். இந்தப் பள்ளி 1947-ஆம் ஆண்டு மறைந்த எஸ். அகமது குஞ்சு லெப்பையால் நிறுவப்பட்டது. இந்தப் பள்ளி இப்பகுதியின் கல்வி மற்றும் சமூக வளர்ச்சியில் முக்கிய பங்கு வகித்தது. சிராயின்கில், பெருமதுரா, கழக்கூட்டம், போத்தன்கோடு போன்ற தொலைதூரப் பகுதிகளிலிருந்து மாணவர்கள் இங்கு வந்து பயின்றனர்.  
டெல்லி ஜவகர்லால் நேரு பல்கலைக்கழகத்தின் (JNU) அம்பேத்கர் படிப்பு வட்டத்தின் இருமாதத்திற்கு ஒருமுறை வெளியான இதழான "Insight" இல் வெளியான ஒரு கட்டுரையில், 1900-களின் முற்பகுதியில் பிரபல தலித் சீர்திருத்தவாதியான அய்யன்காளி தலைமையிலான "சுதந்திரத்திற்கான நடை" என்ற தலித் இயக்கத்தின் போது, இளைஞர்கள் தங்கள் அடிப்படை உரிமைகளைப் பெறுவதற்காக கணியாபுரம் வீதிகளில் இறங்கினர்; கணியாபுரம் தலித் விவசாயிகள் நெல் வயல்களில் வேலைக்கு இறங்காமல் விவசாயப் போராட்டத்தில் கலந்துகொண்டனர் (1907) என்று குறிப்பிட்டுள்ளது.  
தென்னந்தோப்புகளும், காயல்களும் சூழப்பட்ட இடமாதால், தென்னை நார் மற்றும் அதைச் சார்ந்த தொழில்கள் இங்கு கடந்த காலங்களில் ஏராளமாக இருந்தன. அதுவே கணியாபுரம் மக்களின் முக்கிய தொழிலாகக் கருதப்பட்டது. இருப்பினும், இந்தத் தொழில் தற்போது மந்தநிலையில், அழியும் நிலையில் உள்ளது.  
முப்பதாண்டுகளுக்கு முன்பு வரை, கணியாபுரத்தின் சரக்கு போக்குவரத்தின் முக்கியமானதாக நீர்ப் போக்குவரத்து இருந்தது. தேங்காய் மற்றும் தென்னை நார்ப் பொருட்கள் கொல்லம் மற்றும் ஆலப்புழைக்கு கணியாபுரத்தில் இருந்து பார்வதி புத்தனாறு, கடினம் ஏரி ஆகியவற்றின் வழியாக பெரிய மூடிய மரப் படகுகளில் (கெட்டுவல்லம்) கடவில், அனக்காப்பிள்ள மற்றும் சன்னங்கராவில் அமைந்துள்ள துறைகளில் இருந்து ஏற்றப்பட்டன.  
கணியாபுரத்தில் பல வணிகர்களின் வாழ்க்கையில் முக்கிய இடம் வகித்ததாக பார்வதி புத்தனாறு வழியான நீர் போக்குவரத்து இருந்துவந்தது. தொடருந்து மற்றும் தேசிய நெடுஞ்சாலைகள் வந்த பிறகு இந்த நீர் போக்குவரத்து பயன்பாட்டில் இல்லாமல் போனது. சுற்றுலாப் பயணிகளை ஈர்க்கும் வகையில் கால்வாயை புதுப்பிக்க 2002-ஆம் ஆண்டில் மாநில அரசு புத்தனாறை தூர்வாரி, அகலப்படுத்தும் திட்டத்தை மேற்கொண்டது.
# கணியாபுரம்

## அணுகல்

- கணியாபுரம் திருவனந்தபுரம் நகரத்திலிருந்து வடக்கு நோக்கி 14 கி.மீ. தொலைவில் உள்ளது
- திருவனந்தபுரம் பன்னாட்டு வானூர் நிலையம், திருவனந்தபுரம் கே.எஸ்.ஆர்.டி.சி பேருந்து நிலையம் மற்றும் திருவனந்தபுரம் மத்திய தொடருந்து நிலையம் ஆகியவை எளிதான சாலை மற்றும் தொடருந்து இணைப்புகளுடன் கனியாபுரத்திலிருந்து சுமார் 14 கி.மீ. தொலைவில் உள்ளன
- தேசிய நெடுஞ்சாலை 66 பல கிராமப்புற சாலைகளை இணைக்கிறது.
- கணியாபுரம் வட்டாரத்தின் ஒவ்வொரு மூலை முடுக்கையும் பல ஊராட்சி சாலைகள் இணைக்கின்றன.
# கணியாபுரம்

## ஈர்ப்புகள்

- கதினம்குளம் ஏரி
- கண்டல் பகவதி கோயில்
- புத்தன்தோப்பு கடற்கரை
- புத்தன்தோப்பு தேவாலயம்
- கரிச்சாரக் கடவு
- பெருமதுர முதலாலாப் பொழி
- கோனாத் துர்காபகவதி கோயில்
# டிடி.43.கியூ.879

**டி.டி.43.கியூ.879** (*DD.43.Q.879*) என்பது ஒரு புறாவாகும். இது இரண்டாம் உலகப் போரின் போது தன் பணியில் காட்டிய வீரத்திற்காக 1947 ஆம் ஆண்டில், நோயுற்ற விலங்குகளுக்கான மக்கள் மருந்தகத்திடமிருந்து டிக்கின் பதக்கத்தைப் பெற்றது. பப்புவா நியூ கினியின் மனுஸ் தீவில் சப்பானியப் படைகள் அமெரிக்க கடற்படை ரோந்துப் பிரிவின் மீது நடத்திய தாக்குதல் நடத்திய போது, எதிரிகளின் எதிர் தாக்குதல் குறித்து தலைமையகத்தை எச்சரிக்க மூன்று புறாக்கள் விடுவிக்கப்பட்டன. எதிரிகளின் துப்பாக்கிச் சூட்டில் இரண்டு புறாக்கள் கொல்லப்பட்டன. ஆனால் டிடி.43 புறா வெற்றிகரமாக தலைமையகத்தை அடைந்தது. இதனால் எதிரிப் படைகளை நோக்கி குண்டுவீச்சுத் தாக்குதல்கள் நடத்தவும், ரோந்துப் படையை மீட்டெடுக்கவும் இயன்றது.
# பிலிப் டபிள்யூ. ஆண்டர்சன்

**பிலிப் வாரன் ஆண்டர்சன்** (Philip Warren Anderson) (திசம்பர் 13,1923-மார்ச் 29,2020) ஒரு அமெரிக்க கோட்பாட்டு இயற்பியலாளர் ஆவார், இவர் 1977 ஆம் ஆண்டு இயற்பியலுக்கான நோபல் பரிசை நெவில் மோட் மற்றும் ஜான் வான் வ்லெக் ஆகியோருடன் "காந்தம், ஒழுங்கற்ற அமைப்புகளின் மின்னணு அமைப்பு குறித்த அடிப்படை கோட்பாட்டு ஆய்வுகளுக்காக" பகிர்ந்து கொண்டார்.  
ஆண்டர்சன் களமயமாக்கல், எதிர்அயகாந்தவியல், சமச்சீர்மை முறிவு (1962 இல் துகள் இயற்பியலில் சமச்சீர்மை முறிவு பற்றி விவாதிக்கும் ஒரு கட்டுரையானது, சுமார் 10 ஆண்டுகளுக்குப் பிறகு சீர்மரபு ஒப்புரு வளர்ச்சிக்கு வழிவகுத்தது) உயர் வெப்பநிலை மீக்கடத்துத்திறன் போன்ற அறிவியலின் மெய்யியல் சார்ந்து வளர்ந்து வரும் நிகழ்வுகள் குறித்து தனது எழுத்துக்கள் மூலம் பெரும் பங்களிப்பு செய்துள்ளார். இப்போது சுருக்கப்பட்ட பொருள் இயற்பியல் என்று அழைக்கப்படும் இயற்பியல் துறைக்கு பெயரிடுவதற்கும் இவரே காரணமானார்.
# பிலிப் டபிள்யூ. ஆண்டர்சன்

## கல்வி

பிலிப் வாரன் ஆண்டர்சன் திசம்பர் 13,1923 அன்று இந்தியானாவின் இண்டியானாபோலிஸில் பிறந்தார், இல்லினாய்ஸின் அர்பனாவில் வளர்ந்தார். இவரது தந்தை, ஹாரி வாரன் ஆண்டர்சன், அர்பானா-சாம்பெயின் இல் உள்ள இல்லினாய்ஸ் பல்கலைக்கழகத்தில் தாவர நோயியல் பேராசிரியராக இருந்தார், இவரது தாய்வழி தாத்தா வபாஷ் கல்லூரி கணிதவியலாளர் ஆவார்,
# பிலிப் டபிள்யூ. ஆண்டர்சன்

## தனிப்பட்ட வாழ்க்கை

ஆண்டர்சன் ஒரு நாத்திகரும் மனிதநேய அறிக்கையில் கையெழுத்திட்ட 22 நோபல் பரிசு பெற்றவர்களில் ஒருவர். ஆண்டர்சன் ஜப்பானிய கலாச்சாரத்தில் ஆர்வம் கொண்டிருந்தார், சில காலம் அங்கு வாழ்ந்தார், மேலும், வெய்ச்சி என்ற பலகை விளையாட்டில் 1-ஆம் டான் தேர்ச்சி பெற்றவராக ஆனார். நிஹோன் கி-இன் 2007 ஆம் ஆண்டில் இவருக்கு வாழ்நாள் சாதனையாளர் விருதை வழங்கியது, மேலும், ஆண்டர்சன் ஜப்பானில் அவரை வெல்லக்கூடிய நான்கு பேர் மட்டுமே இருப்பதாக நகைச்சுவையாகக் கூறினார்.  
ஆண்டர்சன் 1947 இல் ஜாய்ஸ் கோத்வைட்டை மணந்தார், அவர்களுக்கு சூசன் என்ற மகள் இருந்தார். இவர் மார்ச் 29,2020 அன்று, நியூ ஜெர்சியின் பிரின்ஸ்டனில் தனது 96 ஆவது வயதில் காலமானார்.
# டிடி.43.டி.139

**டிடி.43.டி.139** (*DD.43.T.139*) என்பது ஒரு போர்ப் புறாவாகும். இது இரண்டாம் உலகப் போரின் போது தன் பணியில் காட்டிய வீரத்திற்காக, 1947 பிப்ரவரியில் மக்கள் நோய்வாய்ப்பட்ட விலங்குகளுக்கான மருந்தகத்திடம் இருந்து டிக்கின் பதக்கத்தைப் பெற்றது. ஆத்திரேலிய இராணுவ சிக்னல் கார்ப்ஸில் பணியாற்றிய டிடி.43.டி.139, மூழ்கித் தத்தளித்துக் கொண்டிருந்த ஓர் ஆத்திரேலிய இராணுவப் படகிலிருந்து விடுவிக்கப்பட்ட இது, ஒரு கடுமையான வெப்பமண்டலப் புயலின் போது பப்புவா நியூ கினியின் மடாங்கிற்கு, 40 மைல் (64 கி.மீ) தொலைவு பயணித்து உரிய இடத்திற்குச் சென்றதற்காகப் பாராட்டப்பட்டது. இது கொண்டு சென்ற செய்தியால் அந்தப் படகையும் அதில் இருந்த தளவாடங்களையும், வெடிமருந்துகள் அடங்கிய சரக்குகளையும் காப்பாற்றவும், சரியான நேரத்தில் மீட்புக் கப்பலை அனுப்பவும் முடிந்தது.
# அ. தமிழரசு

**அ. தமிழரசு** (*A. Tamizharasu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் புளியம்பட்டி கிராமத்தினைச் சேர்ந்தவர். தமிழரசு இளநிலை அறிவியல், முதுகலை பட்டங்களைப் பெற்றுள்ளார். பாட்டாளி மக்கள் கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஓமலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# நையோபியம்(V) ஈத்தாக்சைடு

## கட்டமைப்பு

உலோக ஆல்காக்சைடுகள் அரிதாகவே ஒற்றைப்படி கட்டமைப்புகளை ஏற்றுக்கொள்கின்றன. நியோபியம்(V) ஈத்தாக்சைடும் இதற்கு விதிவிலக்கல்ல. ஆரம்பகால ஆய்வுகள், நையோபியம் ஆல்காக்சைடுகள் கரைசலில் இருபடிமங்களாகக் குவிகின்றன என்பதை நிலைநாட்டின. அதன்பின்னர் செய்யப்பட்ட படிகவியல் பகுப்பாய்வுகள், நையோபியத்தின் மெத்தாக்சைடு மற்றும் ஐசோபுரோப்பாக்சைடுகள் இரு-எண்முகி அமைப்புகளை ஏற்றுக்கொள்கின்றன என்பதை உறுதிப்படுத்தின. வடிவியல் கண்ணோட்டத்தில், கரைசலில் உள்ள Nb₂(OEt)₁₀ மூலக்கூறின் பத்து ஈத்தாக்சைடு ஈந்தணைவி ஆக்சிசன் அணுக்கள், அவற்றின் மையங்களில் இரண்டு நையோபியம் அணுக்கள் அமைந்திருக்கும் ஒரு பொதுவான விளிம்பைப் பகிர்ந்து கொள்ளும் இரண்டு எண்முக வடிவங்களை உருவாக்குகின்றன. பிணைப்பு நோக்கில் பார்க்கும்போது, ஒவ்வொரு நையோபியம் மையமும் நான்கு ஒற்றைப்பல் ஈனி மற்றும் இரண்டு பாலமாகச் செயல்படும் ஈத்தாக்சைடு ஈனிகளால் எண்முக வடிவில் சூழப்பட்டுள்ளது. பாலமாகச் செயல்படும் ஈத்தாக்சைடு அயனிகளின் ஆக்சிசன் அணுக்கள் ஒவ்வொன்றும் இரண்டு நையோபியம் மையங்களுடனும் பிணைக்கப்பட்டுள்ளன. மேலும் இந்த இரண்டு ஈனிகளும் ஒருங்கிணைப்பு கோளத்திற்குள் ஒன்றுக்கொன்று ஓரேபக்க நிலையில் அமைந்துள்ளன. பெரும்பாலான நோக்கங்களுக்காக எளிமைப்படுத்தப்பட்ட மூலக்கூற்று வாய்ப்பாடு பொதுவாகப் பயன்படுத்தப்பட்டாலும், [(EtO)<sub>4</sub>Nb(μ-OEt)]<sub>2</sub> என்ற வாய்ப்பாடு இந்த இருபடி அமைப்பை இன்னும் விரிவாகக் குறிக்கிறது.
# நையோபியம்(V) ஈத்தாக்சைடு

## தயாரிப்பு

நையோபியம் பெண்டாகுளோரைடிலிருந்து உப்பு பரிமாற்ற வினை மூலம் நையோபியம்(V) ஈத்தாக்சைடு தயாரிக்கப்படுகிறது.(Et = C<sub>2</sub>H<sub>5</sub>):  
:10 NaOEt + Nb<sub>2</sub>Cl<sub>10</sub> → Nb<sub>2</sub>(OC<sub>2</sub>H<sub>5</sub>)<sub>10</sub> + 10 NaCl
# நையோபியம்(V) ஈத்தாக்சைடு

## வினைகள்

நையோபியம் ஆல்காக்சைடுகளின் மிக முக்கியமான வினை, அவை நீராற்பகுப்புக்கு உட்பட்டு நையோபியம் ஆக்சைடுகளின் படலங்களையும் கூழ்மங்களையும் உருவாக்குவதாகும். இந்த வினைகள் சிக்கலானவை என்றாலும், அவற்றை இந்த எளிமைப்படுத்தப்பட்ட சமன்பாட்டின் மூலம் விவரிக்கலாம்:  
:Nb<sub>2</sub>(OC<sub>2</sub>H<sub>5</sub>)<sub>10</sub> + 5 H<sub>2</sub>O → Nb<sub>2</sub>O<sub>5</sub> + 10 HOEt  
Nb(OC<sub>2</sub>H<sub>5</sub>)<sub>5</sub>- சேர்மத்தின் வெப்பச் சிதைவு 325 – 350 °செல்சியசு வெப்பநிலைக்கு மேல் தொடங்குகிறது. வெளியிடப்படும் எத்தனால் மற்றும் ஈத்தேன் ஆகியவற்றின் அளவு அதிகரிப்பதன் மூலம் இதை தர மேலாண்மை அமைப்பு கருவியைக் கொண்டு கவனிக்கலாம். அணு அடுக்குப் படிதல் அல்லது வேதி ஆவிப் படிதல் செயல்முறையைத் தொடர்ந்து வெளியிடப்படும் சிதைவுப் பொருட்கள் டை எத்தில் ஈதர், C<sub>2</sub>H<sub>5</sub>OC<sub>2</sub>H<sub>5</sub> மற்றும் நையோபியம்(V) ஆக்சைடு ஆகியனவாகும். இந்தச் சிதைவு வினையை பின்வருமாறு சுருக்கமாகக் கூறலாம்:  
:Nb<sub>2</sub>(OC<sub>2</sub>H<sub>5</sub>)<sub>10</sub> → Nb<sub>2</sub>O<sub>5</sub> + 5 O(C<sub>2</sub>H<sub>5</sub>)<sub>2</sub>
# லேசெர்ட்டா

**லேசெர்ட்டா** என்பது *லேசெர்டிடே* குடும்பத்தைச் சேர்ந்த பல்லிகளின் ஒரு பேரினம் ஆகும்.
# லேசெர்ட்டா

## வகைப்பாட்டியல்

2007ஆம் ஆண்டில் அர்னால்ட், அரிபாசு, கரன்சா ஆகியோரால் ஒன்பது சிற்றினங்களாகப் பிரிக்கப்படும் வரை, 40 சிற்றினங்களைக் கொண்ட மிகவும் மாறுபட்ட பேரினமாக *லாசெர்ட்டா* இருந்தது.
# லேசெர்ட்டா

## புதைபடிவப் பதிவு

*லேசெர்ட்டா* பேரினத்தின் ஆரம்பகால சிற்றினங்கள் ஆரம்பகால மயோசீன் சகாப்த புதைபடிவங்களிலிருந்து அறியப்படுகின்றன. இவை உடற்கூறியலில் நவீன பச்சை பல்லிகளிலிருந்து பிரித்தறிய முடியாதவை. பனி யுக மத்திய தரைக்கடலிலிருந்து சில புதைபடிவ இனங்கள், அதாவது *லாசெர்ட்டா சிகுலிமெலிடென்சிசு* போன்றவை குறிப்பாக பெரிய அளவுகளை எட்டின.
# லேசெர்ட்டா

## சிற்றினங்கள்

*லாசர்ட்டா* பேரினத்தில் பின்வரும் சிற்றினங்கள் உள்ளன.
**லேசெர்ட்டா பிலினேட்டா-மேற்கத்திய பச்சை பல்லி**  
| லேசெர்ட்டா சிட்ரோவிட்டாட்டா-டைனோசு பச்சை பல்லி | கிரேக்கம் |
| --- | --- |
| லேசெர்ட்டா டிப்ளோகாண்ட்ரோட்சு-ரோடோசு பச்சை பல்லி | கிரீஸ் |
| *லேசெர்ட்டா மீடியா* | ஜோர்ஜியா, ஆர்மீனியா, அஜர்பைஜான், ஈரான்,
துருக்கி, இஸ்ரேல், ஜோர்டான், சிரியா, லெபனான் மற்றும் ரஷ்யா |
| *லேசர்டா பாம்பிலிகா* | துருக்கி |
| Lacerta screiberi-ஐபீரிய மரகதப் பல்லி |  |
| லேசெர்ட்டா ஸ்ட்ரிகாட்டா-காகசசு மரகத பல்லி | ஜார்ஜியா, ஆர்மீனியா, அஜர்பைஜான்,
துர்க்மெனிஸ்தான், துருக்கி மற்றும் ஈரான் |
| லேசெர்ட்டா திரிலினேட்டா-பால்கன் பச்சை பல்லி |  |
| *லேசெர்ட்டா விரிடிசு*-ஐரோப்பிய பச்சை பல்லி | } |
# லேசெர்ட்டா

## முந்தைய *லேசர்ட்டா* சிற்றினங்கள்

- *அனடோலோலசெர்ட்டா அனடோலிகா*-அனடோலியன் பாறை பல்லி
- *அட்லாண்டோலாசெர்ட்டா ஆண்ட்ரியன்சிகி*-அட்லசு குள்ளப் பல்லி, ஆண்ட்ரியன்சிகி பல்லி
- ஐபரோலேசெராடா அரானிகா-அரான் பாறை பல்லி
- ஐபரோலேசெராடா ஆரெலியோ-ஆரேலியோவின் பாறை பல்லி
- *ஆர்க்கியோலசெர்ட்டா பெட்ரியேகே*-பெட்ரியாகாவின் பாறை பல்லி
- *ஐபீரோலாசெர்ட்டா பொன்னாலி*-பைரனி பாறை பல்லி
- *அபத்யா கப்படோசிகா*-அனடோலியன் பல்லி
- *தரேவிசிகா குளோரோகாசுடர்*-பச்சை வயிற்று பல்லி [விவரிக்கப்படா]
- *போனிகோலாசெர்ட்டா சயனிசுபார்சா*
- *ஓமானோசௌரா சயனுரா*-நீல வால் ஓமான் பல்லி
- *அனடோலோலசெர்ட்டா டான்ஃபோர்டி*-டான்ஃபோர்டு பல்லியின்
- *தரேவிசிகா தெப்லிப்பீ*-எல்பர்சு பல்லி
- *தரேவிசிகா திரையாடா* (தரேவிசிகை & தினியேவ், 1997)
- *தீரா துகேசி*-மடேரான் சுவர் பல்லி
- *ஜியோசாரசு கிகாண்டியசு*
- *கெலெனோலசெர்ட்டா கிரேக்கா*-கிரேக்க பாறை பல்லி
- இபெரோலாசெர்ட்டா ஹோர்வதி-ஹோர்வத்தின் பாறை பல்லி
- ஓமனோசுரா ஜயகாரி-ஜெயகர் பல்லி
- *போனிகோலாசெர்ட்டா குல்சேரி*
- *போனிகோலாசெர்ட்டா லேவிசு*-லெபனான் பல்லி
- *திமோன் லெபிடசு*-ஓசிலேட்டட் பல்லி, கால் பல்லி
- *ஐபீரோலாசெர்ட்டா மோண்டிகோலா*-ஐபீரிய பாறை பல்லி
- *தினாரோலாசெர்ட்டா மொசோரென்சிசு*-மோசர் பாறை பல்லிகள்
- *பொடார்சிசு முராலிசு*-பொதுவான சுவர் பல்லி
- *அனடோலோலாசெர்ட்டா ஒர்டெனி*
- *தால்மாட்டோலாசெர்ட்டா ஆக்சிசெஃபாலா*-கூர்மையான மூக்கு பாறை பல்லிகள்
- *பர்விலாசெர்ட்டா பர்வ*-குள்ளப் பல்லி
- *தரேவிசிகா டெயினெரி*
- *ஜூடோகா விவிபாரா*-விவிபாரசு பல்லிகள்
- *ஈரானோலசெர்ட்டா ஜாக்ரோசிகா*
# திராவிடஜிகோ

**திராவிடஜிகோ** (*Dravidogecko*) என்பது இந்தியாவில் காணப்படும் தரைப் பல்லி பேரினம் ஆகும். இது பின்வரும் சிற்றினங்களை உள்ளடக்கியது.  
- ஆனைமலை திராவிடோஜிக்கோ, *திராவிடோசெக்கோ ஆனாமலென்சிசு* (குந்தர், 1875)
- பெடோம் திராவிடோஜிக்கோ, *திராவிடோசெக்கோ பெடோமி* (அதிகாரி, ஸ்ரீகந்தன் & கணேசு, 2023)
- குன்னூர் திராவிடோஜிக்கோ, *திராவிடோஜிக்கோ குன்னூர்* (அபினேஷ், நவீன், ஸ்ரீகந்தன், பாபு & கணேசு, 2025)
- ஆடம்சு திராவிடோஜிக்கோ, *திராவிடோஜிக்கோ தக்ளசதாம்சி* (சைதன்யா, கிரி, தீபக், தத்தா-ராய், மூர்த்தி, & கரந்த், 2019)
- ஜானகி திராவிடோஜிக்கோ, *திராவிடோஜிக்கோ ஜானகீ* (சைதன்யா, கிரி, தீபக், தத்தா-ராய், மூர்த்தி, & கரந்த், 2019)
- மேகமலை திராவிடோஜிக்கோ, *திராவிடோஜிக்கோ மேகமலையன்சிசு* (சைதன்யா, கிரி, தீபக், தத்தா-ராய், மூர்த்தி, & கரந்த், 2019)
- வயநாடு திராவிடோஜிக்கோ, *திராவிடோஜிக்கோ செப்டெண்ட்ரியோனலிசு* (சைதன்யா, கிரி, தீபக், தத்தா-ராய், மூர்த்தி, & கரந்த், 2019)
- சுமித் திராவிடோஜிக்கோ, *திராவிடோஜிக்கோ சுமித்தி* (சைதன்யா, கிரி, தீபக், தத்தா-ராய், மூர்த்தி, & கரந்த், 2019)
- கொடைக்கானல் திராவிடோஜிக்கோ, *திராவிடோஜிக்கோ தோல்பல்லி* (சைதன்யா, கிரி, தீபக், தத்தா-ராய், மூர்த்தி, & கரந்த், 2019)
# பெடபுடி

**பெடபுடி** *(Pedapudi)* என்பது தென்னிந்திய மாநிலமான ஆந்திரப் பிரதேச மாநிலத்திலுள்ள காக்கிநாடா மாவட்டத்தில் உள்ள ஒரு கிராமம் மற்றும் மண்டலம் ஆகும்.
# பெடபுடி

## புவியியல்

.
என்ற புவியியல் ஆள்கூறுகளில் பெடபுடி கிராமம் கடல் மட்டத்திலிருந்து சராசரியாக 7 மீட்டர் (26அடி) உயரத்தில் அமைந்துள்ளது.
# பெடபுடி

## பெடபுடி பற்றிய முக்கியமான தகவல்கள்

பெடபுடி கிராமமானது காக்கிநாடாவில் அமைந்துள்ள ஒரு மேய்ச்சல் கிராமம் ஆகும். இக்கிராமம் கண்ணுக்கு எட்டிய தூரம் வரை நெல் வயல்களால் நிறைந்துள்ளது. ஒரு மண்டல மையமான இக்கிராமத்தை சுற்றியுள்ள 18 கிராமங்கள் இதன் கீழ் வருகின்றன.
# பெடபுடி

## முக்கிய அடையாளங்கள்

- ராமாலயம்/ சந்தை பகுதி/ பேருந்து நிறுத்தம்
- காம செருவு
- காந்தி நினைவு உயர்நிலைப்பள்ளி
- காந்தி போம்மா மையம்
- காவல் நிலையம்
- பாரத ஸ்டேட் வங்கி
- அரசு மருத்துவமனை
- சந்திரிகா உடையகம்
- கொங்கரவாரி ராமாலயம்
# சப்பான் படிகவியல் சங்கம்

**சப்பான் படிகவியல் சங்கம்** (Crystallographic Society of Japan) என்பது சப்பான் நாட்டில் படிகவியல் ஆராய்ச்சி மற்றும் கல்வி மீது கவனம் செலுத்தும் ஓர் அறிவியல் அமைப்பாகும். 1950 ஆம் ஆன்டு மே மாதம் 13 ஆம் தேதியன்று சோச்சி நிசிகாவாவை நிறுவனத் தலைவராகக் கொண்டு இச்சங்கம் நிறுவப்பட்டது. இது ஒரு சுதந்திரமான கல்விச் சங்கமாகும். இந்த சங்கத்தின் முக்கிய வெளியீடு 'சப்பானிய படிகவியல் சங்கத்தின் ஆய்விதழ்' ஆகும். முதன்முதலில் 1959 ஆம் ஆண்டில் இந்த ஆய்விதழ் வெளியிடப்பட்டது.  
சப்பான் படிகவியல் சங்கம் பன்னாட்டு படிகவியல் ஒன்றியம் மற்றும் ஆசிய படிகவியல் சங்கத்துடன் இணைக்கப்பட்டுள்ளது.
# சப்பான் வேதியியல் சங்கம்

**சப்பான் வேதியியல் சங்கம்** (Chemical Society of Japan) என்பது சப்பான் நாட்டில் வேதியியல் ஆராய்ச்சி மற்றும் கல்வி மீது கவனம் செலுத்தும் ஓர் அறிவியல் அமைப்பாகும். இது வேதியியலில் ஆராய்ச்சியை மேம்படுத்துவதற்காக 1878 ஆம் ஆண்டில் நிறுவப்பட்ட ஒரு கற்றறிந்த சமூகமும் தொழில்முறை சங்கமும் ஆகும். மற்ற உள்நாட்டு மற்றும் உலகளாவிய சங்கங்களுடன் இணைந்து அறிவியல் மற்றும் தொழில் துறைக்காக வேதியியலை மேம்படுத்துவதே சப்பான் வேதியியல் சங்கத்தின் நோக்கமாகும்..
# சப்பான் வேதியியல் சங்கம்

## வரலாறு

பிரித்தானிய வேதியியல் சங்கத்தின் மாதிரியில் சப்பான் வேதியியல் சங்கம் உருவாக்கப்பட்டது. இலண்டனில் இருந்த இந்த அறிஞர் சங்கம், இராயல் வேதியியல் சங்கத்தின் முன்னோடியாக இருந்தது. இதன் பிரித்தானிய அமைப்பைப் போலவே, சப்பானிய சங்கமும் புதிய யோசனைகளையும் உண்மைகளையும் சப்பான் முழுவதும் மற்றும் பன்னாட்டு எல்லைகளுக்கு அப்பாலும் பரப்புவதை நோக்கமாகக் கொண்டதாகும்.  
1948-ஆம் ஆண்டில் வேதியியல் தொழிற்சாலை சங்கத்துடன் இணைக்கப்பட்டதன் மூலம் உறுப்பினர் எண்ணிக்கை விரிவுபடுத்தப்பட்டது.
# சப்பான் வேதியியல் சங்கம்

## நடவடிக்கைகள்

சப்பான் வேதியியல் சங்கத்தின் செய்தி வெளீயீடு இதழுக்கான ஆதரவு 1926-ஆம் ஆண்டில் தொடங்கியது. இந்தச் சங்கத்தின் மற்ற வெளியீடுகளில் பின்வருவன அடங்கும்:  
- உயிரியல் அறிவியல், உயிரித்தொழில்நுட்பம் மற்றும் உயிர்வேதியியல்
- வேதியியல் கடிதங்கள்
# சப்பான் வேதியியல் சங்கம்

## நடவடிக்கைகள்

### ஆண்டு கூட்டம்

சப்பான் வேதியியல் சங்கம் ஒவ்வோர் ஆண்டும் மார்ச்சு மாதத்தில் வருடாந்திரக் கூட்டத்தை நடத்துகிறது.  
- 102 ஆவது சப்பான் வேதியியல் சங்க ஆண்டுக்கூட்டம் 2022 ஆம் ஆண்டு மார்ச் மாதம் 23 ஆம் தேதி முதல் மார்ச்சு மாதம் 26 ஆம் தேதி வரை குவான்செய் காகுயின் பல்கலைக்கழகத்தின் நிசினோமியா உகேகாரா வளாகத்தில் நடைபெற்றது.
- 101 ஆவது சப்பான் வேதியியல் சங்க ஆண்டுக்கூட்டம் 2021 ஆம் ஆண்டு மார்ச் மாதம் 19 ஆம் தேதி முதல் மார்ச்சு மாதம் 21 ஆம் தேதி வரை நடைபெற்றது.
# சப்பான் வேதியியல் சங்கம்

## நடவடிக்கைகள்

### வேதியியல் மற்றும் வேதித்தொழில்

சப்பான் வேதியியல் சங்கம் "வேதியியல் மற்றும் வேதித்தொழில்" என்ற இதழை ஒவ்வொரு மாதமும் அச்சிட்ட வடிவில் வெளியிடுகிறது. இதழானது சங்கத்தின் உறுப்பினர்களுக்கு அனுப்பப்படுகிறது. "வேதியியல் மற்றும் வேதித்தொழில்" இதழின் மின்னணு வடிவம் சங்கத்தின் இணையதளத்தில் பதிவேற்றப்படுகிறது. மேலும் சங்கத்தின் எந்தவொரு உறுப்பினரும் அந்த மின்னணு வடிவத்தை அணுகலாம்.
# சௌக்கிட் நிலையம்

**சௌக்கிட் நிலையம்** அல்லது **சௌக்கிட் மோனோரெயில் நிலையம்** (ஆங்கிலம்: *Chow Kit Station*; மலாய்: *Stesen Monorel Chow Kit*; சீனம்: 周杰站) என்பது மலேசியா, கோலாலம்பூர், சௌக்கிட், பகாங் சாலை, ஈப்போ சாலை, துவாங்கு அப்துல் ரகுமான் சாலை ஆகிய சாலைகளில் கோலாலம்பூர் மோனோரெயில் வழித்தடத்தில் *(KL Monorail)* அமைந்துள்ள ஓர் ஒற்றைத் தண்டூர்தி நிலையமாகும்.  
இந்த நிலையம் பகாங் சாலை; மற்றும் ஈப்போ சாலை ஆகியவற்றின் தெற்கு முனைகளில் அமைந்துள்ளது. அத்துடன் துவாங்கு அப்துல் ரகுமான் சாலையின் வடக்கு முனை சந்திப்புப் புள்ளியின் மேல் அமைந்துள்ள இந்த நிலையத்திற்கு சௌக்கிட் எனும் புறநகர்ப் பகுதியின் பெயர் வழங்கப்பட்டு உள்ளது. துவாங்கு அப்துல் ரகுமான் சாலையின் கீழே செல்லும் இந்த மோனோரயில் பாதை சுல்தான் இசுமாயில் சாலை வரை சென்று, பின்னர் கிழக்கு நோக்கித் திரும்புகிறது.
# சௌக்கிட் நிலையம்

## பொது

இந்த நிலையம் ஆகத்து 31, 2003 (மலேசிய விடுதலை நாள்) அன்று; மற்ற மோனோரெயில் நிலையங்களுடன் திறக்கப்பட்டது. இந்த நிலையத்தின் அமைவிடம் காரணமாக, பொதுவாக நெரிசல் நேரங்களில்; பொது விடுமுறை நாட்கள், வார இறுதி நாட்கள்; மற்றும் பள்ளி விடுமுறை நாட்களில் இந்த நிலையம் பரபரப்பாக இருக்கும். ஏனெனில் பயணிகள் பலர் சௌக்கிட் மையப் பகுதியை அடைய இந்த நிலையத்தைப்ப் பயன்படுத்துகிறார்கள்.  
மேலும் இந்த நிலையம் பல அங்காடிக் கடைகள் மற்றும் வணிக நிறுவனங்களுக்கு அருகிலும் அமைந்துள்ளது.
# சௌக்கிட் நிலையம்

## சௌக்கிட்

சௌக்கிட் *(Chow Kit)* என்பது மலேசியா, கோலாலம்பூர் மாநகரத்தில் உள்ள துணை மாவட்டம் ஆகும். இது சௌக்கிட் சாலையில் உள்ளது. சௌக்கிட் சாலையின் இரு புறமும் ராஜா லாவுட் சாலை, துவாங்கு அப்துல் ரகுமான் சாலை என இரு சாலைகள் இணையாகச் செல்கின்றன.  
முன்பு காலத்தில் சௌக்கிட் பகுதியில் லோக் சௌக்கிட் *(Loke Chow Kit)* எனும் ஈயத் தொழில் செல்வந்தர் இருந்தார். அவர் அப்போதைய பிரித்தானிய மலாயா அரசாங்கத்தில் நகராட்சி மன்ற உறுப்பினராகவும் பதவி வகித்தார். அவர் பல தார்மீகப் பணிகளில் ஈடுபட்டு மக்களுக்கு உதவிகள் செய்தார். அவரின் நினைவாக அப்பகுதிக்கு சௌக்கிட் என்று பெயர் வைக்கப்பட்டது.
# சௌக்கிட் நிலையம்

## அருகாமை நிலயங்கள்

அருகாமையில் உள்ள நிலையங்கள்:
- புக்கிட் பிந்தாங் மோனோரெயில் நிலையம்
- ராஜா சூலான் நிலையம்
- புக்கிட் நானாஸ் நிலையம்
- மேடான் துவாங்கு நிலையம்; → டாங் வாங்கி எல்ஆர்டி நிலையம் கிளானா ஜெயா வழித்தடம் (300 மீட்டர்)
# சௌக்கிட் நிலையம்

## நிலைய தள அமைப்பு

**<small>பக்க மேடை</small>**  
| **L1** | **இணைப்புவழி** | கட்டணம் கட்டுப்பாடு, பயணச்சீட்டு தானியங்கி, நிலையக் கட்டுப்பாடு, இணைப்புவழி, கட்டணமில்லாத பகுதி, நகரும் பாதை ⇌ தெரு நிலை. **நுழைவாயில் B** |  |
| --- | --- | --- | --- |
| **G** | **தெரு நிலை** | துவாங்கு அப்துல் ரகுமான் சாலை; கடைகள், வாடகை வாகனங்கள் முனையம், பாதசாரி கடப்பு. **நுழைவாயில் A & C** | } |  
இந்த நிலையத்தில் 2 வெளியேறும் வழிகள் உள்ளன. ஒரு வழி துவாங்கு அப்துல் ரகுமான் சாலையின் வடக்கு முனையின் மேற்குப் பக்கத்தில் உள்ளது; மற்றொன்று ராஜா மூடா சாலைக்கு கிழக்குத் திருப்பத்தில் உள்ளது.
# சௌக்கிட் நிலையம்

## காட்சியகம்

**சௌக்கிட் நிலையக் காட்சிப் படங்கள் (2023):**
# முதல் காற்று

**முதல் காற்று** (*First Wind*) என்பது ஒரு சுயாதீனமான புதுப்பிக்கத்தக்க எரிசக்தி நிறுவனமாகும். பர்சுட்டு விண்டு நிறுவனம் என்ற பெயராலும் இந்நிறுவனம் அறியப்படுகிறது. இந்நிறுவனம் அமெரிக்காவில் பயன்பாட்டு அளவிலான மின் திட்டங்களை உருவாக்கி இயக்கி வந்தது. உச்சக்கட்டமாக முதல் காற்று நிறுவனம் 220 எண்ணிக்கைக்கும் மேற்பட்ட ஊழியர்களைப் பணியமர்த்தியிருந்தது.  
அமெரிக்காவின் பாசுட்டன் நகரம் இந்நிறுவனத்தின் தலைமையிடமாகும். மேய்ன் மாநிலம், வெர்மாண்ட்டு, மாசசூசெட்சு, நியூயார்க்கு, யூட்டா, இடாகோ, வாசிங்டன் மற்றும் அவாய் ஆகிய மாகாணங்களில் இந்நிறுவனம் புதுப்பிக்கத்தக்க எரிசக்தி திட்டங்களை உருவாக்கி இயக்கி வருகிறது. இவற்றின் மொத்தத் திறன் ஏறக்குறைய 1,300 மெகாவாட்டாகும். புதுப்பிக்கத்தக்க எரிசக்தி திட்டங்களைத் தவிர, இந்த நிறுவனம் இரண்டு மின்னாக்கி இணைப்புகளையும் உருவாக்கி இயக்கி வருகிறது.
# முதல் காற்று

## வரலாறு

முதல் காற்று நிறுவனம் 2002 ஆம் ஆண்டில் நிறுவப்பட்டது.  
ஒரு பெரிய அளவிலான காற்றாலை மின்சக்தி மேம்பாட்டாளர் மற்றும் இயக்குநராகத் தொடங்கிய இந்நிறுவனம், 2014 ஆம் ஆண்டில் தனது முதல் சூரிய ஆற்றல் திட்டங்களைச் செயல்பாட்டிற்குக் கொண்டு வந்தது.  
2014 ஆம் ஆண்டு நவம்பர் மாதத்தில் முதல் காற்று நிறுவனம் சன்எடிசன் மற்றும் அதன் ஈல்ட்கோ நிறுவனமான டெர்ராஃபார்ம் பவர் ஆகியவற்றால் 2.4 பில்லியன் டாலருக்கு வாங்கப்பட்டது.  
2015 ஆம் ஆண்டு பிப்ரவரி மாதத்தில் இணைப்பு ஒருங்கிணைப்பின் ஒரு பகுதியாக, 2004 முதல் அந்த நிறுவனத்தை வழிநடத்தி வந்த முதல் காற்று நிறுவனத்தின் தலைமைச் செயல் அதிகாரி பால் கெய்னர், சன்எடிசன் நிறுவனத்தில் வட அமெரிக்கப் பயன்பாட்டுத் துறை மற்றும் உலகளாவிய காற்றாலைப் பிரிவின் செயல் துணைத் தலைவராக நியமிக்கப்பட்டார்.
# பாக்கியாவத்தை

<templatestyles src="Module:Infobox/styles.css"></templatestyles>
**பாக்கியாவத்தை** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு மேற்கே உள்ள கிராமம் ஆகும். இது இரண்டு கிராம அலுவலர் பிரிவுகளாகப் பிரிக்கப்பட்டுள்ளது.
# குண்டுமடு

<templatestyles src="Module:Infobox/styles.css"></templatestyles>
**குண்டுமடு** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்குத் தெற்கே சுமார் 1 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# வட்டிவெளி

<templatestyles src="Module:Infobox/styles.css"></templatestyles>
**வட்டிவெளி** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு கிராமம் ஆகும். இது பொத்துவில் பிரதேச செயலாளர் பிரிவில் அமைந்துள்ளது. இது பொத்துவிலிற்கு வடமேற்கே சுமார் 1 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது.
# ஈரெத்திலீன் கிளைக்கால் ஈரெத்தில் ஈதர்

**ஈரெத்திலீன் கிளைக்கால் ஈரெத்தில் ஈதர்** (*Diethylene glycol diethyl ether*) என்பது C<sub>8</sub>H<sub>18</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக் கரைப்பான் சேர்மமான இது உயர் வெப்பநிலையில் கொதிக்கும். இலித்தியம் அயனி மின்கலன்களில் மின்பகுளியாகப் பயன்படுகிறது. 1-ஈத்தாக்சி-2-(2-ஈத்தாக்சியீத்தாக்சி)யீத்தேன், டையெத்தில் கார்பிட்டால், பிசு(2-ஈத்தாக்சியெத்தில்)ஈதர், எத்தில் டைகிளைம், டையெத்தில்டையெத்திலீன் கிளைக்கால், 3,6,9-டிரையாக்சா அண்டெக்கேன், டையெத்தில்டைகிளைக்கால் என்று பல பெயர்களால் அழைக்கப்படுகிறது.
# அனந்தவரம், துள்ளூர் மண்டலம்

## புவியியல்

16.5275°N 80.4681°E. என்ற புவியியல் ஆள்கூறுகளில் இக் கிராமம் அமைந்துள்ளது.
# அனந்தவரம், துள்ளூர் மண்டலம்

## மத வழிபாடுகள்

அனந்தவரத்தில் மலை உச்சியில் அமைந்துள்ள வெங்கடேசுவரருக்கு அர்பணிக்கப்பட்ட, வரலாற்று சிறப்புமிக்க, அனந்தவரம் வெங்கடேசுவர சுவாமி கோவில் உள்ளது. இக்கோவில் திருமலை திருப்பதி, தேவசானம் அறக்கட்டளையால் நிர்வகிக்கப்படுகிறது.
# அனந்தவரம், துள்ளூர் மண்டலம்

## போக்குவரத்து

குண்டூர் - துள்ளூர் சாலையில் அனந்தவரம் அமைந்துள்ளது. ஏபிஎஸ், ஆர்டிசி, குண்டூர், மங்களகிரி, துள்ளூர் மற்றும் அமராவதி ஆகிய இடங்களில் இருந்து இந்தப் பகுதிக்கு பேருந்து சேவைகள் இயக்கப்படுகின்றன.
# இயமடாரி பனியாறு

**இயமடாரி பனியாறு** (*Yamatari Glacier*) வடகிழக்கு நேபாளத்தின் தாப்லேச்சங்கு மாவட்டத்தில் அமைந்துள்ளது. மலைகளின் பள்ளத்தாக்குகளில் மெதுவாக நகரும் பெரிய பனி ஆறு போன்ற அமைப்பு கொண்ட இந்தப் பனியாறு 4050 மீட்டர் மற்றும் 3900 மீட்டர் உயரங்களுக்கு இடையில் பரவியுள்ளது. புதிய பனிப்பாறை யுகத்தின் போது உருவானதாகக் கருதப்படுகிறது. இப்பனியாறு சுமார் 10 முதல் 12 கிலோமீட்டர் நீளம் கொண்டது. சுமார் 4200 மீட்டர் உயரத்தில் முடிவடைகிறது. மேலும், இது குன்சா கிராமத்தில் உள்ள குடியிருப்புப் பகுதிக்குச் சற்று கீழே, சுமார் 3500 மீட்டர் உயரத்தில் குன்சா பள்ளத்தாக்குடன் இணைகிறது.
# தக் சட்டமன்றத் தொகுதி

**தக் சட்டமன்றத் தொகுதி** *(Dag Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜலோர் மாவட்டத்தில் அமைந்துள்ளது. தக், ஜாலாவார் பரான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.